31984R3626
L 335/4
JURNALUL OFÍCIAL AL UNIUNII EUROPENE
REGULAMENTUL (CEE) NR. 3626/84 AL CONSILIULUI
din 19 decembrie 1984
de modificare a Regulamentului nr. 11 privind eliminarea discriminării în domeniul tarifelor și condițiilor de transport, în aplicarea articolului 79 alineatul (3) din Tratatul de instituire a Comunității Economice Europene
CONSILIUL COMUNITĂȚILOR EUROPENE,
având în vedere Tratatul de instituire a Comunității Economice Europene, în special articolul 75,
având în vedere propunerea Comisiei,
având în vedere avizul Parlamentului European (1),
având în vedere avizul Comitetului Economic și Social (2),
întrucât Directiva 84/647/CEE (3) a Consiliului prevede posibilitatea pentru transportatorii în numele unor terți sau contra cost și transportatorii în nume propriu să utilizeze vehicule închiriate;
întrucât definiția transportului rutier de mărfuri în nume propriu, cuprinsă în articolul 9 din Regulamentul nr. 11 (4), exclude utilizarea de vehicule închiriate; întrucât este necesar, prin urmare, să se modifice regulamentul menționat,
ADOPTĂ PREZENTUL REGULAMENT:
Articolul 1
La articolul 9 din Regulamentul nr. 11, prima liniuță se înlocuiește cu următorul text:
„-
mărfurile trebuie transportate cu vehicule deținute sau cumpărate cu plata ulterioară sau închiriate de întreprindere, cu condiția ca în ultimul caz ele să îndeplinească condițiile de la articolul 2 din Directiva 84/647/CEE (5).
Articolul 2
Prezentul regulament intră în vigoare la 1 iulie 1986.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 19 decembrie 1984.